แบงก์กรุงเทพสนญ.ยังเงียบเหงา
ธนาคารกรุงเทพ สำนักงานใหญ่ ยังคงเงียบเหงา ลูกค้าใช้บริการบางตา
12 มี.ค. 2553

ธนาคารกรุงเทพ สำนักงานใหญ่ ยังคงเงียบเหงา ลูกค้าใช้บริการบางตา
ผู้สื่อข่าวรายงานว่า บรรยากาศธนาคารกรุงเทพ สำนักงานใหญ่ สีลม เป็นไปด้วยความเงียบเหงา ลูกค้าที่ใช้บริการหน้าเคาน์เตอร์บางตา ขณะที่ในส่วนของเจ้าหน้าที่ตำรวจได้ตั้งโต๊ะหน้าธนาคาร โดยมีเจ้าหน้าที่ตำรวจ รวมทั้งพนักงานรักษาความปลอดภัย(รปภ.) ของธนาคารกระจายอยู่รอบๆ ทั้งภายใน และภายนอกธนาคาร
สำหรับบริเวณหน้าสาขาตั้งแต่ริมถนนมีแผงเหล็กกั้นเป็นแนวยาว ขณะที่บริเวณภายในก่อนเข้าภายในสาขา ก็มีแผงเหล็กกั้นอีกชั้น 
ขณะที่อาคารยูไนเต็ด ซึ่งตั้งอยู่ใกล้กับธนาคารกรุงเทพ ปรากฏว่าวันนี้ อาคารได้ปิดช่องทางเข้า-ออกด้านหน้า โดยมีแผงเหล็กกั้น และมีเจ้าหน้าที่รักษาความปลอดภัยคอยเฝ้าหน้าอาคาร ซึ่งพนักงานจะต้องเดินเข้า-ออก ข้างอาคารแทน
ส่วนบรรยากาศบริเวณถนนสีลม และถนนนราธิวาส ใกล้บริเวณธนาคารกรุงเทพ วันนี้พ่อค้า แม่ค้า ได้หยุดขายสินค้า ทำให้ริมฟุตบาธ และถนนบริเวณโดยรอบโล่งกว่าทุกวัน